**OPŠTINA TIVAT, OPŠTINA KOTOR, OPŠTINA BUDVA I OPŠTINA HERCEG NOVI U PARTNERSTVU SA PROGRAMOM UJEDINJENIH NACIJA ZA RAZVOJ RASPISUJU:**

**KONKURS NEVLADINIM ORGANIZACIJAMA**

**ZA PREDAJU PRIJEDLOGA PROJEKATA**

**U SKLOPU REGIONALNOG PROGRAMA LOKALNE DEMOKRATIJE NA ZAPADNOM BALKANU 2 (ReLOaD2)**

Regionalni program lokalne demokratije na Zapadnom Balkanu 2 (ReLOaD2) zvanično je počeo sa realizacijom 1. januara 2021. godine, kao nastavak prethodne faze ReLOaD programa koja je uspješno završena u decembru 2020. godine. Program se sprovodi u šest zemalja i teritorija Zapadnog Balkana - Albaniji, Sjevernoj Makedoniji, Bosni i Hercegovini, Crnoj Gori, Kosovu[[1]](#footnote-1) i Srbiji, do kraja 2024. godine. ReLOaD2 finansira Evropska unija iz sredstava Multi-Country Civil Society Facility, uz kofinansiranje UNDP-a i lokalnih samouprava koje će biti obuhvaćene programom.

Osnovna namjera programa je da se održi transparentan, razvojno orijentisan i projektni pristup finansiranju NVO iz budžeta JLS koji doprinosi ostvarivanju lokalnih prioriteta u skladu sa strategijama razvoja.

Za učešće u ReLOaD2 programu odabrani su sljedeći klasteri lokalnih samouprava:

1. Tara – opštine Mojkovac, Kolašin i Pljevlja,

2. Coastal Mates – opštine Budva, Herceg Novi, Kotor i Tivat,

3. Zajedno za sjever – opštine Andrijevica i Berane,

4. Zajedno Nikšić i Plužine – opštine Nikšić i Plužine,

5. Središnji region – Glavni grad Podgorica, Prijestonica Cetinje, Opština u okviru Glavnog grada Podgorica – Golubovci i Opština Danilovgrad.

Opštine Kotor, Tivat, Budva i Herceg Novi i program ReLOaD2 pozivaju nevladine organizacije sa teritorija ovih lokalnih samouprava Kotor, Tivat, Budva i Herceg Novi da dostave prijedloge projekata koji su u skladu sa razvojnim ciljevima lokalnih samouprava iz sljedećih prioritetnih oblasti:

**ZAŠTITA ŽIVOTNE SREDINE**

* Edukacija građana/građanki o zaštiti životne sredine i energetskoj efikasnosti
* Organizacija konkretnih akcija/kampanja u zajednici o važnosti zaštite životne sredine

**SOCIJALNA INKLUZIJA I ZAŠTITA**

* Obezbjeđivanje integrisane podrške za ranjive grupe (osobe s invaliditetom, djeca sa invaliditetom, starija lica, Romi, Egipćani, LGBTIQ, žene, djeca sa problemima u ponašanju, mladi, zavisnici od droga, alkohola, kocke, zavisnici od interneta, osobe iz ruralnih područja)
* Integrisana podrška u cilju prevencije nasilja i govora mržnje (s fokusom na nasilje na internetu)

**RODNA RAVNOPRAVNOST**

* Obezbjeđivanje integrisane podrške s ciljem suzbijanja različitih oblika nasilja nad ženama i nasilja u porodici
* Organizacija konkretnih akcija/kampanja u zajednici o značaju rodne ravnopravnosti

**OMLADINSKA POLITIKA**

* Promocija zdravih stilova života kod mladih (s fokusom na mentalno zdravlje mladih)
* Unapređenje zapošljivosti mladih

**KULTURA**

* Promocija urbane, alternativne i društveno angažovane kulture
* Unapređenje kulturnih sadržaja i zaštita kulturnog nasljeđa anosti i mobilnosti mladih kroz društveno korisno provedeno slobod

Iznosi sredstava za odobrene projekte će biti **od 7,000 EUR do 12,000 EUR (za dio Konkursa za NVO), odnosno od 2.000 EUR do 5.000 EUR (****za dio Konkursa za tek osnovane NVO i NVO koje se bave mladima)** po projektu. Jedna NVO može podnijeti više prijava, od kojih samo za jednu mogu biti dodijeljena sredstva. Imajući u vidu da su sredstva ReLOaD2 programa u Crnoj Gori oslobođena plaćanja poreza na dodatu vrijednost (PDV), iznose budžetskih stavki treba planirati i iskazati bez PDV-a za one troškove/usluge za koje je predviđeno plaćanje PDV-a.

S obzirom da će tokom ukupnog, trogodišnjeg, trajanja programa ReLOaD2 biti realizovano više konkursa za projekte, maksimalan novčani iznos sredstava koja mogu biti dodijeljena za implementaciju projekata jednoj nevladinoj organizaciji tokom ukupnog trajanja ReLOaD2 programa je 60.000 EUR.

UNDP zadržava pravo da ne dodijeli sva raspoloživa finansijska sredstva u slučaju da projektni prijedlozi ne zadovoljavaju zadate kriterijume.

Dužina trajanja svakog projekta može biti od

* **7 do 10 mjeseci (za dio Konkursa za NVO),**
* **odnosno 5 do 8 mjeseca (za dio Konkursa za tek osnovane NVO i NVO koje se bave mladima)**.

Izabrani projekti se moraju realizovati u periodu **od juna 2022. do kraja marta 2023. godine, odnosno od juna 2022. do 31. januara 2022. (za tek osnovane NVO i NVO koje se bave mladima)**.

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrovane nevladine organizacije (udruženja ili fondacije) sa sjedištem na teritoriji lokalnih samouprava Kotor, Tivat, Budva i Herceg Novi. Ukoliko nevladina organizacija sa teritorije jedne lokalne samouprave Klastera *Coastal Mates* želi realizovati dio ili sve projektne aktivnosti na teritoriji druge lokalne samouprave klastera, mora sklopiti partnerstvo sa nevladinom organizacijom registrovanom na teritoriji lokalne samouprave u kojoj se želi realizovati projekat.

Sve zainteresovane nevladine organizacije mogu pronaći detaljne informacije o uslovima prijave i kriterijumima za finansiranje projekata u **Smjernicama za aplikante u okviru Konkursa.**

**PREUZIMANJE DOKUMENTACIJE:**

Sve potrebne informacije i elektronska verzija cijelog paketa prijavne dokumentacije može se naći na web-stranici: [www.me.undp.org](http://www.me.undp.org), kao i na web-stranici lokalnih samouprava Budva [www.budva.me](http://www.budva.me), Herceg Novi [www.hercegnovi.me](http://www.hercegnovi.me) , Kotor [www.kotor.me](http://www.kotor.me) i Tivat [www.opstinativat.me](http://www.opstinativat.me) .

Dokumentacija za prijavu na Konkurs za Klaster Coastal Mates se može preuzeti od **29. marta 2022. - 25. aprila 2022. godine** slanjem zahtjeva sa nazivom zainteresovane organizacije na e-mail: [reloadgrants.me@undp.org](mailto:reloadgrants.me@undp.org) i sa veb-stranice lokalnih samouprava Tivat, Kotor, Budva i Herceg Novi ili lično preuzimanjem na arhivama:

• Građanskog biroa Opštine Budva, adresa Trg Sunca broj 3, šalter broj 2;

• Građanskog biroa Opštine Herceg Novi, adresa Trg Maršala Tita broj 2;

• Građanskog biroa Opštine Kotor kao i u kancelariji Sekretarijata za kulturu, sport i društvene djelatnosti broj 14, adresa Stari grad 317 i

• Građanskog biroa Opštine Tivat, adresa Trg Magnolija broj 1.

U cilju upoznavanja potencijalnih aplikanata u vezi sa pozivom, načinom prijavljivanja, kriterijumima, itd, u lokalnim samoupravama Kotor, Tivat, Budva i Herceg Novi će biti organizovani „**Info dani**“ u skladu sa sljedećim rasporedom:

* **Budva, 31.03.2022. godine, 9.00 – 10.00h, Sala Skupštine Opštine Budva**
* **Kotor, 31.03.2022. godine, 11.30 – 12.30h, Galerija solidarnosti**
* **Tivat, 31.03.2022. godine, 14.00 – 15.00h, Multimedijalna sala Opštine Tivat**
* **Herceg Novi, 1.04.2022. godine, 11:00 – 12.00, Mala sala Opštine Herceg Novi (Trg Maršala Tita br. 2)**

Na Info danima će svi potencijalni aplikanti i predstavnici organizacija, dobiti sve informaciije o naučenim lekcijama i najčešćim greškama aplikanata na prethodnim ReLOaD Konkursima, kao i informacije i uputstva o popunjavanju prijavnog paketa dokumenata za objavljeni ReLOaD Konkurs.

Za vrijeme trajanja Konkursa, zainteresovanim NVO predstavnicima/cama će biti organizovana obuka i omogućena i mentorska/savjetodavna podrška ReLOaD konsultanta u pripremi i finalizaciji projektnih prijedloga i pripadajućih obrazaca. Podrška će biti dostupna samo prijavljenim NVO predstavnicima/cama, koji su se obratili za podršku ReLOaD projektnom timu za vrijeme trajanja ovog Konkursa putem mejl adrese [reloadgrants.me@undp.org](mailto:reloadgrants.me@undp.org).

Pitanja u vezi sa javnim pozivom se mogu postaviti i putem e-mail adrese [reloadgrants.me@undp.org](mailto:reloadgrants.me@undp.org)sa naznakom za ReLOaD projekat. Pitanja se mogu postavljati do **24. aprila 2022. godine**. Odgovori na pitanja će biti dostavljeni u pisanoj formi u roku od tri radna dana od dana prijema pitanja.

**PREDAJA APLIKACIJA:**

Prijavni set od po **jednog (1) primjerka obavezne dokumentacije i jednog (1) primjerka dodatne dokumentacije u štampanom obliku i jednog (1) elektronskog primjerka (CD ili USB) cjelokupne dokumentacije** se dostavlja u zatvorenoj koverti preporučenom poštom ili lično tokom radnih dana (ponedjeljak – petak), na sljedeće adrese:

Opština Budva Opština Herceg Novi Opština Kotor Opština Tivat

Trg Sunca br. 3 Trg Maršala Tivta br.2 Stari grad 317 Trg Magnolija br. 1

85310 Budva 85340 Herceg Novi 85330 Kotor 85320 Tivat

7.30-15.00h 7.30-15.00h 8.00 -11.00h 8.00 – 15.00h

Na koverti se stavlja naznaka **„Konkurs za raspodjelu sredstava nevladinim organizacijama – za ReLOaD2 projekat”** i **„Ne otvarati prije zvaničnog otvaranja”**. Na poleđini koverte navodi se naziv i adresa aplikanta i puni naziv projekta kojim konkuriše.

O primljenoj pošiljci u lokalnoj samoupravi će se voditi uredna evidencija i izdavati potvrde o prijemu.

Rok za predaju aplikacija je **27. april 2022. godine,** **u periodu rada Građanskog biroa naznačenog iznad za svaku opštinu**. Aplikacije dostavljene nakon navedenog roka biće razmatrane jedino u slučaju da poštanski žig ukazuje na datum slanja prije zvaničnog isteka roka.

Svi aplikanti koji su predali prijave na Konkurs, koji su prihvaćeni ili odbijeni, biće obaviješteni u pisanoj formi o odluci u vezi sa njihovim prijedlogom projekta najkasnije u roku od 30 dana od dana zatvaranja javnog poziva. Rezultati će biti objavljeni na: [www.me.undp.org](http://www.me.undp.org) i web-stranicama lokalnih samouprava Budva [www.budva.me](http://www.budva.me), Herceg Novi [www.hercegnovi.me](http://www.hercegnovi.me), Kotor [www.kotor.me](http://www.kotor.me) i Tivat [www.opstinativat.me](http://www.opstinativat.me). Organizacije čiji projekti budu odobreni će biti dužne da ih prevedu na engleski jezik i dostave donatoru nakon potpisivanja ugovora.

**DOKUMENTACIJU ZA KONKURS ZA NVO MOŽETE PREUZETI OVDJE**

**DOKUMENTACIJU ZA KONKURS ZA TEK OSNOVANE NVO I NVO KOJE SE BAVE PITANJIMA MLADIH MOŽETE PREUZETI OVDJE**

**ČESTO POSTAVLJANA PITANJA I NAJČEŠĆE GREŠKE PRI APLICIRANJU možete preuzeti OVDJE**

1. Ova oznaka ne dovodi u pitanje stavove o statusu i u skladu je sa Rezolucijom UNSCR 1244 i Mišljenjem Međunarodnog suda pravde o kosovskoj Deklaraciji o nezavisnosti. [↑](#footnote-ref-1)